ദർശനമാല/അസത്യദർശനം
മനോമയമിദം സർവം
		ന മനഃ ക്വാപി വിദ്യതേ
		അതോ വ്യോമ്നീവ നീലാദി
		ദൃശ്യതേ ജഗദാത്മനി. 

		മനസോƒനന്യയാ സർവം
		കല്പ്യതേƒവിദ്യയാ ജഗത്
		വിദ്യയാƒസൗ ലയം യാതി
		തദാലേഖ്യമിവാഖിലം. 

		വിജൃംഭതേ യത്തമസോ
		ഭീരോരിഹ പിശാചവത്
		തദിദം ജാഗ്രതി സ്വപ്ന-
		ലോകവദ് ദൃശ്യതേ ബുധൈഃ. 
		
		സങ്കല്പകല്പിതം ദൃശ്യം
		സങ്കല്പോ യത്ര വിദ്യതേ
		ദൃശ്യം തത്ര ച നാന്യത്ര
		കുത്രചിദ്രജ്ജുസർപ്പവത്. 

		സങ്കല്പമനസോഃ കശ്ചി-
		ന്നഹി ഭേദോƒസ്തി യന്മനഃ
		തദവിദ്യാ തമഃ പ്രഖ്യ-
		മിന്ദ്രജാലമിവാദ്ഭുതം. 

		മരീചികാവത് പ്രാജ്ഞസ്യ
		ജഗദാത്മനി ഭാസതേ
		ബാലസ്യ സത്യമിതി ച
		പ്രതിബിംബമിവ ഭ്രമാത്. 

		ആത്മാ ന ക്ഷീരവദ്യാതി
		രൂപാന്തരമതോƒഖിലം;
		വിവർത്തമിന്ദ്രജാലേന
		വിദ്യതേ നിർമ്മിതം യഥാ. 

		മായൈവ ജഗതാമാദി-
		കാരണം നിർമ്മിതം തയാ
		സർവം ഹി മായിനോ നാന്യ-
		ദസത്യം സിദ്ധിജാലവത്. 

		വിഭാതി വിശ്വം വൃദ്ധസ്യ
		വിയദ്വനമിവാത്മനി
		അസത്യം പുത്രികാരൂപം
		ബാലസ്യേവ വിപര്യയഃ. 

		ഏകം സത്യം ന ദ്വിതീയം
		ഹ്യസത്യം ഭാതി സത്യവത്
		ശിലൈവ ശിവലിംഗം ന
		ദ്വിതീയം ശില്പിനാ കൃതം. 

ദർശനമാല